Ewent Stereo Hoofdtelefoon Audio-Video, Europart
Ewent Hoofdtelefoon Stereo onderdelen en accessoires
Kies uit ons uitgebreide assortiment Ewent stereo onderdelen en accessoires voor uw Ewent hoofdtelefoon; o.a. ewent oordopjes, ewent hoofdtelefoon en meer.
Online voorraad Ewent Oordopjes In-ear hoofdtelefoon EW3584, Stereo, zwart 7.46.26.77-0 per stk € 6,99 Meer info Bestel Ewent EW3584 Hoofdtelefoon Oordopjes In-ear hoofdtelefoon Stereo, zwart
Online voorraad Ewent Hoofdtelefoon Kunstlederen oorkussens EW3577, Stereo 3.5mm plug Zwart 7.46.26.63-0 per stk € 18,99 Meer info Bestel Ewent EW3577 Hoofdtelefoon Hoofdtelefoon Kunstlederen oorkussens Stereo 3.5mm plug Zwart
Online voorraad Ewent Hoofdtelefoon DJ Koptelefoon EW3575, Opvouwbaar, kleur roze 7.46.26.66-0 per stk € 19,99 Meer info Bestel Ewent EW3575 Hoofdtelefoon Hoofdtelefoon DJ Koptelefoon Opvouwbaar, kleur roze
Online voorraad Ewent Oordopjes In-ear hoofdtelefoon EW3583, Stereo, wit 7.46.26.76-0 per stk € 5,99 Meer info Bestel Ewent EW3583 Hoofdtelefoon Oordopjes In-ear hoofdtelefoon Stereo, wit Communitas » FEBRUARIE 2013 RIGLYNE VIR HUISKERKE EN SELGROEPE MET DIE FOKUSTEKSTE VAN DIE LEESROOSTER AS BASIS
TuisbladTaakspanne Leesrooster Kleingroepe FEBRUARIE 2013 RIGLYNE VIR HUISKERKE EN SELGROEPE MET DIE FOKUSTEKSTE VAN DIE LEESROOSTER AS BASIS
Written by webmeester on January 25, 2013 . Posted in Kleingroepe
Die Woord… en ek
Om watter redes huil mense gewoonlik?
Raak nou stil en fokus eers op die Here in julle midde. Dink aan maniere waarop Hy die afgelope week met jou gepraat het. Loof en aanbid Hom dan met liedere. Iemand kan Psalm 19:1-12 lees terwyl die ander dit in hulle harte saambid.
1.Lees weer die gedeelte in stilte. Lees dit so dat jy jouself in die verhaal kan sien. Praat in stilte met die Here oor dit wat jy nou gesien het.
2.Wat is kenmerkend van die erediens op die plein voor die Waterpoort? (Verse 1-4)
3.Hoe reageer die Gemeente op die oopmaak van die “boek”? (Verse 6-7) Hoe voel jy wanneer die Woord oopgemaak word?
4.Wat is die rol van die Leviete? (Verse 8-10)
5.Watter reaksie op die “boek” wil Nehemia graag hê? Hoekom dink julle het hulle gehuil? Watter reaksies maak die Woord van die Here in jou wakker?
6.Wat sê Nehemia vanaand vir ons? Hoe verander die Here ons deur sy Woord?
Draai nou 3-3 na mekaar toe. Dank die Here vir die broer/suster wat Hy jou gegee het en bid dan vir mekaar se behoeftes by die naam.
Maak ‘n lys van mense wat julle graag vanjaar sou wou deel maak van julle groep en begin van hierdie week af vir hulle bid.
Raak eers stil en dink in jou stilte aan die Here. Eers Wie Hy is en dan wat Hy doen. Loof en aanbid Hom dan spontaan met liedere en gedeeltes uit die Woord en gebede. Iemand lees Psalm 71:1-8 en die ander maak die woorde hulle gebed.
Draai 2-2 na mekaar toe. Vertel vir jou broer/suster hoe die Here hom/haar al in jou lewe en in hierdie groep gebruik het.
1.Lees die gedeelte weer in jou stilte. Hoor die Here se stem wat met jou praat. Praat dan met Hom in jou hart oor wat jy gehoor het.
2.Waar begin Jeremia se roeping? Wat sê dit vir jou? (Verse 4-5)
3.Jeremia gebruik twee verskonings sommer so in een asem (vers 6). Noem hulle en dink sommer aan nog verskonings as jy Jeremia moes wees.
4.As die Here vir Jeremia roep, wil HY die werk deur Jeremia doen. Wat is Sy antwoord op ons verskonings? (Verse 7-8)
5.Die Here praat nie net nie, Hy doen ook (verse 9-10). Glo jy dat Hy jou ook so toerus as Hy jou roep?
6.Raak nou eers stil voor die Here. Na so ‘n minuut van stilte deel julle julle roeping vir die jaar met mekaar.
Die Here doen ook iets aan my voorkoms
Watter persone in jou lewe kry dit reg om jou frons in ‘n glimlag te verander?
Raak nou stil voor die Here. Fokus eers op Hom. Wanneer julle werklik bewus is van Sy teenwoordigheid, sing dan vir Hom lof- en aanbiddingsliedere. Gee ook geleentheid vir lof en aanbidding in gebed. Iemand lees Psalm 99 terwyl die ander dit in hulle harte saambid.
1.Lees weer die woorde van hierdie gedeelte en sien jouself in die prentjie. Geniet die stilte en die teenwoordigheid van die Here en wat Hy in en aan jou doen. Noem dit dan in stilte vir die Here.
2.Wat gebeur elke keer wanneer Moses die Here ontmoet met Moses self? (Verse 29,35)
3.Hoe reageer Aäron en die Israeliete wanneer hulle vir Moses sien? (Vers 30)
4.Wat lees ons in Matt.17:2 van Jesus?
5.Kom ons blaai nou na 2Kor.3:7. Hoekom het Moses se gesig so geskyn?
6.Hoekom trek Moses ‘n doek oor sy gesig? (2Kor.3:13)
7.En wat nou van ons? (2Kor.3:18). Hoe verander die Here ons harte en lewens deur die Woord?
Draai 3-3 na mekaar toe. Dank die Here eers vir hulle met wie jy nou kan saambid en dit wat hulle in jou lewe vir jou beteken en bid dan vir mekaar se behoeftes.
Op watter wyse gaan die groep in die lewe van iemand anders hierdie week die heerlikheid van die Here weerspieël?
So sal jy gered word…
Op watter manier het jy altyd jou ouers se hart bly probeer maak of hulle guns gewen?
Kom ons raak nou eers stil. Ons dink aan ons Here wat by ons is en dan sing ons aanbiddingsliedere om Hom mee te vereer. Die taize-liedere is nogal heel gepas vir hierdie tyd van die Kerkjaar. Iemand lees Psalm 91:1-2, 9-16 en die ander bid dit in hulle harte saam.
1.Lees die gedeelte eers in stilte. Let op woorde en sinsnedes wat vir jou uitstaan. Praat in stilte met Hom daaroor.
2.Op watter manier word ons vrygespreek en gered? (Verse 8b-10). Maar wat dan van ervaring en gevoel?
3.Is daar iemand wat Hom in Hom glo en Hom aanroep, wat teleurgesteld is? (Verse 11-12) Wat beteken dit prakties? Wil ons regtig hê dat die Here ALMAL wat Hom aanroep, ryklik moet seën?
4.Wie sal gered word? (Vers 13)
5.Hoe verander hierdie woorde jou lewe?
Draai 3-3 na mekaar toe. Dank die Here dat jou hulle wat saam met jou bid, gered is en dra dan mekaar se behoeftes aan die Here op.
Hoe gaan die groep maak om hierdie boodskap by mense uit te kry in die week wat kom?
1.Lees die woorde in hierdie gedeelte in stilte. Wat tref jou? Sien reeds hoe die woorde wat vir jou uitstaan jou lewe verander. Praat met die Here daaroor in die stilte.
2.Is Paulus verwaand? (vers 17) (Vgl. Ook 1Kor.4:16; 1Tim.4:12) Hoekom of hoekom nie? Wat leer ons uit hierdie versie?
3.Met watter probleme het die gemeente in Filippi geworstel? (Verse 18-19) [Vyande van die kruis is gewoonlik mense wat die kruis van Jesus as nie genoeg of voldoende beskou het nie. Jy moet nog self ook iets doen, soos bv die besnydenis. Die kruis alleen is nie genoeg vir jou redding nie. Jy moet jou redding verdien met goeie werke. Die ander vyande was hulle wat geglo het dat ons redding net geestelik van aard is. Ons kan maar lewe net soos ons wil, maak nie saak watter voorbeeld ons stel nie. Hulle lewe ook asof hierdie lewe al lewe is. “Laat ons eet en drink en vrolik wees…” Dit lyk asof al hierdie mense deel was van die een gemeente in Filippi]
4.Hoe lyk ons hede en ons toekoms? (Verse 20-21)
5.Hoe bemoedig Paulus die Gemeente in 4:1? Sou julle na hierdie woorde van Paulus sy navolgers wou wees?
6.Hoe verander hierdie woorde jou lewe?
Ek kan, want U kan!
Vir watter kos of lekkerny kan jy nie nee sê nie?
Raak eers stil en dink in jou stilte aan die Here, veral in Sy tyd van lyding. Aanbid Hom dan spontaan met liedere en gedeeltes uit die Woord en gebede. Iemand lees Psalm 63:2-9 en die ander beaam die Psalm in hulle harte.
1.Lees die woorde in stilte met jou hart. Waarop vestig die Here jou aandag? Praat met Hom daaroor in jou stil oomblik met Hom.
2.Watter voorregte het ons geestelike voorvaders geniet? (Verse 1-4). Watter geestelike voorregte geniet mense in die kerk?
3.Wat het ten spyte van die geestelike voorregte met hulle gebeur? (Vers 5)
4.Hoekom het al die verskriklike dinge met hulle gebeur? (Verse 6-10). Wat wil hierdie verse vir ons sê? [Kyk gerus na die gedeeltes in die Ou Testament: Num.25:1-9; Eks.17:2; Num.21:5,6; 16:41,49; Eks.12:23]
5.Watter bemoediging is daar vir ons in verse 12-13? [Indien iemand in die groep Die Bybel in Praktyk naby het, lees die gedeelte “MOEILIKE KEUSES” op bl.1772 voor vir die groep en gesels daaroor.]
Elke mens moet elke dag honderde keuses maak. In die meeste gevalle gaan dit nie net oor reg of verkeerd nie – soos bv. ons keuses oor wat ons gaan aantrek of eet. Maar ons kry ook daagliks te doen met belangriker keuses. Ons wil nie self verkeerde dinge doen nie en ons wil ook nie ander mense beïnvloed deur ons keuses om verkeerde dinge te doen nie. Hoe moet ons dan leef en waaraan moet ons ons keuses meet? Die volgende riglyne kan waardevol wees:
Bevorder dit my getuienis vie en oor Christus? (9:19-22)
Word ek aangespoor deur ’n ywer om ander te help sodat hulle Jesus Christus beter kan leer ken? (9:23; 10:23)
Help dit my om my beste te lewer? (9:25)
Bots dit met spesifieke opdragte in die Bybel – sal ek m.a.w. sonde doen daardeur? (10:12)
Is dit goed en tot hulp? (10:23;33)
Dink ek net aan myself of gee ek opreg om vir die ander persoon? (10:24)
Getuig my optrede dus van liefde of selfsug? (10:28-31)
Word God daardeur verheerlik? (10:31)
Sal dit dalk iemand anders aanspoor om sonde te doen? (10:32)
Draai 3-3 na mekaar toe. Bid nou vir mekaar se versoekings en behoeftes.
Na watter een persoon op die groep se gebedslys gaan julle die komende week uitreik? Dalk is daar iemand wat in sak en as sit omdat hy/sy toegegee het aan een of ander versoeking wat homself en iemand anders seergemaak het.
Kom ons dink nou eers in stilte aan ons Here. Ons aanbid Hom in stil gebed. Daarna sing ons vir Hom liedere wat pas by die tyd van die jaar. Iemand lees Psalm 32 voor en die res llop die pad van die Psalm saam.
1.Lees die gedeelte in stilte. Fokus op verse 16-21. Soek die woorde wat vir jou uitstaan en praat met jou God daaroor
2.Wat leer ons uit verse 11-15 oor Paulus en sy medewerkers se bediening? As ons ons bediening daarmee vergelyk, hoe lyk dit dan?
3.In verse 16-18 lees ons van “vroeër” en “nou”. Wat leer ons uit hierdie woorde?
4.Wat lees ons in verse 19 en 20 oor die boodskap en die boodskapper?
5.Hoe klink vers 21 in ons eie woorde?
6.Elke kind van God is ‘n bedienaar. As ons nou ‘n opsomming uit hierdie gedeelte moet maak oor ons bediening, watter gedagtes staan dan vir jou uit?
Draai nou 3-3 na mekaar toe. Vertel eers vir mekaar watter mooi dinge julle in mekaar raaksien en waardeer. Dank die Here dat julle die voorreg het om bedienaars van die Here te wees en bid vir mekaar se behoeftes.
Met wie gaan die groep hierdie week die bediening van versoening deel?
Fokus nou eers op die Here deur in stilte aan Hom wat by julle is, te dink. Sing dan vir Hom liedere en loof Hom met gebede en Skrifgedeeltes. Iemand lees Psalm 126 voor en die res bid dit saam.
1.Lees die woorde in stilte. Watter woord(e) raak jou hart?
2.Wat wil Paulus vir ons sê in verse 4b-6? Is daar ‘n oupa of ander familielid in jou lewe wie se geloof jy gebruik om jou “godsdienstige beeld” by mense te versterk (of dalk sommer een van jou “geestelike prestasies”? [Beskou jy jou doop of “voorstelling” as prestasies?]
3.Wat dink Paulus van dit waarmee hy eintlik kan spog? (vers 7,8)
4.Wat is Paulus se grootste wens (vers 8, 10,11) En joune?
5.Hoekom span Paulus hom in vir iets wat reeds syne is? Hoe en waarvoor span jy jou in? (vers 12-14)
6.Hoe verander hierdie Woord jou lewe?
Na watter persoon gaan julle as groep hierdie week uitreik? Wie gaan en wie gaan die bidwerk doen?
SESDE WEEK IN LYDENSTYD
Ons het Jesus se gesindheid
Kan jy vir ons van ‘n tyd vertel toe jy regtig die minste was? Hoe het dit jou laat voel? Watter uitwerking het dit gehad op die een teenoor wie jy die minste was?
Raak nou stil en fokus eers op die Here in julle midde. Sing van die Taizé-liedere wat aanbiddend van aard is. Probeer om in julle geestesoog die lydensweg saam met die Here te loop. Iemand lees Psalm 118:1,2; 19-29 voor en die res van die groep vorm die woorde as gebed in hulle harte.
1.Lees die gedeelte in jou stilte. Hoe spreek dit jou aan? Praat in stilte met jou God daaroor.
2.Watter opdrag gee Paulus aan die Gemeente (vers 5, vgl verse 3,4). Hoe lyk dit prakties?
3.Hoe lyk die voorbeeld wat Jesus stel en ter wille van wie stel Hy hierdie voorbeeld? (verse 6-8)
4.Watter beloning gee die Vader aan Jesus vir Sy nederigheid? (verse 9-11)
5.Wat beteken verse 5-11 vir ons in ons alledaagse lewe? Hoe verander dit jou?
Draai nou 3-3 na mekaar toe. Dank eers die Here dat jy die voorreg het om jou broer/suster so te kan bedien en bid dan vir mekaar se behoeftes.
Met wie gaan die groep in die week wat kom die boodskap van hierdie Skrifgedeelte deel?
WEEK VAN PAASSONDAG
Wanneer iets jou ontstel, wie soek jy eerste om dit mee te deel?
Met die opstanding van Jesus breek die lof weer deur. Loof die Here en aanbid Hom met liedere, gebede en gedeeltes uit die Woord. Iemand lees Psalm 118:1-11; 14-24 voor en die res loof die Here saam in hulle harte.
1.Dink nou net jouself in: Jy is die eerste een wat die Sondagmôre by Jesus se graf sien en jy sien wat Maria Magdalena gesien het, hoe sou jy gereageer het?
2.Deur watter fases van reaksie gaan die dissipels van Jesus (Verse 2, 6, 16, 18)?
3.Watter groot waarde het Jesus se opstanding vir ons? (Vgl.1Kor.15:17; Rom.4:25; Kol.3:1)
4.As die groep nou die boodskap van Jesus se opstanding vir mense moet gaan vertel, wat sal julle alles sê?
Draai 3-3 na mekaar toe. Dank die Here dat Hy lewe, vir jou broer/suster se nuwe lewe en bid dan vir mekaar se behoeftes.
Na watter een persoon op die groep se gebedslys gaan julle die komende week uitreik met die boodskap van hoop, omdat Jesus lewe?